Spaţiul Schengen nu va fi complet până când nu va intra şi România în acest spațiu, a afirmat, miercuri, președinta Parlamentului European Roberta Metsola, în cadrul unui dialog cu tinerii, organizat la Opera Națională București, relatează Agerpres.
Aceasta se află în România pentru a participa la Congresul Partidului Popular European (PPE), desfășurat pe 6 și 7 martie, la București.
"Spaţiul Schengen nu va fi complet până când nu va intra şi România în acest spaţiu. În decembrie 2022 am fost în Bucureşti, cu câteva zile înainte de a fi luată decizia de a nu accepta România şi Bulgaria, şi îmi aduc aminte că v-am văzut şi că v-am spus că, în timpul mandatului meu, ca preşedintă a Parlamentului European, vom putea să vedem şi România în Schengen. Astăzi, sunt angajată 100% pe această cale. O decizie foarte importantă va fi luată la sfârşitul acestei luni, pe 31 martie", a spus Metsola, în cadrul unui dialog cu tineri din România, desfăşurat la Opera Naţională.
Aceasta a menţionat că România este susţinută de "prieteni numeroşi", care o vor ajuta să ajungă în Schengen, reiterând, totodată, sprijinul său personal pentru îndeplinirea acestui obiectiv.
"De fiecare dată trebuie să îmi arăt paşaportul şi de fiecare dată când părăsiţi ţara trebuie să arătaţi şi voi paşaportul. În toţi aceşti ani de când România a fost membră a UE, din 2007, efortul de transformare a ţării a fost nemaipomenit, deci mai trebuie făcut încă un lucru. În 2011, acum mulţi ani, s-a spus în Parlament acest lucru, am mai spus acest lucru şi o voi spune în continuare: vom depune eforturi. Inclusiv eu voi depune eforturi, voi discuta nu doar cu omologii români – pentru că mă întâlnesc cu toate autorităţile – voi vorbi şi cu autorităţi din alte ţări. Aveţi cuvântul meu că voi susţine integrarea României în Spaţiul Schengen", a precizat preşedinta PE.
Alexandra Loy este redactor și specialistă în afaceri europene. Deține un doctorat în domeniul științe politice, dobândit în anul 2018, cu tema analizării impactului președinției României la Consiliul Uniunii Europene asupra sistemului național de coordonare a afacerilor europene. Alexandra este membru al comunității academice din cadrul Școlii Naționale de Studii Politice și Administrative.
You may like
Published
25 mins agoon
March 6, 2024— Marcel Ciolacu (@CiolacuMarcel) March 6, 2024
Published
1 hour agoon
March 6, 2024By
Teodora IonCandidatura sa urmează să fie supusă joi la vot.
Published
1 hour agoon
March 6, 2024
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- RUSIA7 days ago
- PPE6 days ago
- ROMÂNIA6 days ago
- ROMÂNIA1 week ago
- COMISIA EUROPEANA1 week ago